# Artemis I

L'Artemis I, conegut originalment com a Exploration Mission-1 (EM-1), fou un vol de prova sense tripulació del programa Artemis, de la NASA. Es tracta del primer vol de l'Space Launch System (SLS), el vehicle de llançament superpesant de l'agència espacial estatunidenca, i de la versió completa de la nau espacial Orion.
L'objectiu de la missió fou validar la nau espacial Orion i l'Space Launch System per al seu ús en vols tripulats a partir de l'Artemis II.
L'acoblament de la càpsula Orion de l'Artemis I el 20 d'octubre del 2021 fou la primera vegada que s'integrava un vehicle de llançament superpesant a l'edifici d'assemblatge de vehicles (VAB) des que l'últim coet Saturn V fou acoblat amb l'Skylab. El vehicle totalment integrat arribà a la plataforma de llançament el 17 d'agost del 2022. Finalment, el vehicle de llançament es va enlairar amb èxit el 16 de novembre del 2022 a les 6:47 (UTC). Va retornar amb èxit a la Terra l'11 de desembre del mateix any cap a 18:40, a l'oceà Pacífic.
L'enlairament es va efectuar des del complex de llançament 39B del Centre Espacial Kennedy i portava una càpsula Orion que romangué 25 dies a l'espai, incloent-hi sis dies en òrbita retrògrada distant al voltant de la Lluna.

## Detalls de la missió
### Cronologia

Cronologia de la missió :
| Data | Temps (UTC) | Esdeveniment |
| Llançament |||
| 16 de novembre | 06:47:44 | Enlairament |
| | 06:49:56 | Separació dels acceleradors de combustible sòlid |
| | 06:50:55 | Separació de la coberta del mòdul de servei |
| | 06:51:00 | Separació del sistema d'avortament del llançament |
| | 06:55:47 | Parada dels motors del segment principal |
| | 06:55:59 | Separació del segment principal i el segment ICPS |
| | 07:05:53 – 07:17:53 | Desplegament dels panells solars de la nau Orion |
| | 07:40:40 – 07:41:02 | Maniobra d'increment de l'àpside |
| | 08:17:11 – 08:35:11 | Encesa d'injecció trans-lunar |
| | 08:45:20 | Separació del segment ICPS i la nau Orion |
| | 08:46:42 | Encesa de separació del segment superior |
| | 10:09:20 | Encesa per a la reentrada de destrucció de l'ICPS |
| Recorregut cap a la Lluna |||
| 16 de novembre | 14:35:15 | Primera encesa de correcció de la trajectòria |
| 17-20 de novembre | | Fase de travessa d'anada |
| 21 de novembre | 12:44 | Sobrevol lunar propulsat d'anada |
| Òrbita de la lluna |||
| 21–24 de novembre | | Trànsit fins al DRO |
| 25 a 30 de novembre | | Òrbita distant retrògrada (DRO) |
| 1 de desembre | 21:53 | Encesa de sortida |
| 1 al 4 de desembre | | Sortida del DRO |
| Tornada a la Terra |||
| 5 de desembre | 16:43 | Vol propulsat de tornada |
| 5 a l'11 de desembre | | Fase de travessa de tornada |
| 11 de desembre | 18:06 | Reentrada a l'atmosfera i amaratge |

### Animació de la missió

* Animation of Artemis IVisió amb coordenades inercials amb centre a la TerraVisió centrada a la Terra amb sistema de referència en rotació amb la Lluna      Terra ·       Artemis I ·       Lluna

## Referències

* ↑ «Artemis I» (en anglès). NASA. Arxivat de l'original el 2024-11-06. [Consulta: 18 agost 2022].
* ↑ «El Sistema d’Exploració de l'Espai Profund de la NASA és a punt de ser una realitat». MónPlaneta, 11 març 2019. [Consulta: 18 agost 2022].
* ↑ Clark, S. «NASA will likely add a rendezvous test to the first piloted Orion space mission» (en anglès), 18 maig 2020. Arxivat de l'original el 2020-07-08.
* ↑ Clark, S. «Stacking of Orion spacecraft caps assembly of first Artemis moon rocket» (en anglès), 21 octubre 2021. Arxivat de l'original el 2022-10-03.
* ↑ «El coet amb què la NASA tornarà a la Lluna ja és a la plataforma de llançament». Corporació Catalana de Mitjans Audiovisuals, 17-08-2022. [Consulta: 18 agost 2022].
* ↑ Kraft, Rachel. «Artemis I Liftoff». Artemis - Nasa Blogs. NASA. Arxivat de l'original el 16 de novembre 2022. [Consulta: 2 desembre 2022].
* ↑ «La missió Artemis I de la NASA retorna amb èxit a la Terra». VilaWeb. [Consulta: 11 desembre 2022].
* ↑ Sloss, P. «Inside Artemis 1's complex launch windows and constraints» (en anglès), 1 novembre 2021. Arxivat de l'original el 25 març 2022.
* ↑ «Artemis 1 Press Kit». Arxivat de l'original el 15 novembre 2022.
* ↑ «Artemis I – Flight Day Five: Orion Enters Lunar Sphere of Influence Ahead of Lunar Flyby». NASA, 20-11-2022. Arxivat de l'original el 5 de desembre 2022. [Consulta: 2 desembre 2022]. «The outbound powered flyby will begin at 7:44 am, with Orion's closest approach to the Moon targeted for 7:57 am,...»
* ↑ «Artemis I Flight Day 16 – Orion Successfully Completes Distant Retrograde Departure Burn». NASA, 01-12-2022. Arxivat de l'original el 6 de desembre 2022. [Consulta: 2 desembre 2022].